CELEX: 32014R1210
Language: hu
Date: 2014-10-16 00:00:00
Title: A Tanács 1210/2014/EU rendelete ( 2014. október 16. ) az Európai Közösség és a Bissau-guineai Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv szerinti halászati lehetőségek elosztásáról

13.11.2014   
            
            
               HU
            
            
               Az Európai Unió Hivatalos Lapja
            
            
               L 328/33
            
         A TANÁCS 1210/2014/EU RENDELETE
   (2014. október 16.)
   az Európai Közösség és a Bissau-guineai Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv szerinti halászati lehetőségek elosztásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               2008. március 17-én a Tanács a 241/2008/EK rendelettel (1) jóváhagyta az Európai Közösség és a Bissau-guineai Köztársaság közötti halászati partnerségi megállapodás (a továbbiakban: a megállapodás) megkötését.
            
         
               (2)
            
            
               2012. február 10-én egy új, a megállapodáshoz csatolt jegyzőkönyvet (a továbbiakban: a jegyzőkönyv) parafáltak. A jegyzőkönyv a halászat tekintetében a Bissau-guineai Köztársaság felségterületéhez vagy joghatósága alá tartozó vizeken halászati lehetőségeket biztosít az uniós hajóknak.
            
         
               (3)
            
            
               A Tanács 2014. október 16-án elfogadta a jegyzőkönyv aláírásáról és ideiglenes alkalmazásáról szóló 2014/782/EU határozatot (2).
            
         
               (4)
            
            
               A jegyzőkönyv alkalmazásának időszakára vonatkozóan meg kell határozni a halászati lehetőségek tagállamok közötti elosztásának módját.
            
         
               (5)
            
            
               Az 1006/2008/EK tanácsi rendelettel (3) összhangban, amennyiben úgy tűnik, hogy az Unió számára a jegyzőkönyv keretében kiosztott halászati lehetőségek nincsenek teljes mértékben kihasználva, a Bizottságnak erről tájékoztatnia kell az érintett tagállamokat. Ha a Tanács által megállapítandó határidőn belül nem érkezik válasz, azt annak megerősítéseként kell tekinteni, hogy az érintett tagállam hajói az érintett időszakban nem használják ki teljes mértékben halászati lehetőségeiket. Ezt a határidőt meg kell állapítani.
            
         
               (6)
            
            
               Az uniós hajók által végzett halászati tevékenységek folytonosságának biztosítása érdekében a jegyzőkönyv előírja, hogy a felek a jegyzőkönyvet az aláírásának napjától ideiglenesen alkalmazzák. Ennek a rendeletnek ezért a jegyzőkönyv aláírásának napjától kell alkalmazandónak lennie,
            
         ELFOGADTA EZT A RENDELETET:
   1. cikk
   (1)   Az Európai Közösség és a Bissau-guineai Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv (a továbbiakban: a jegyzőkönyv) szerinti halászati lehetőségek a tagállamok között a következő kulcs szerint kerülnek elosztásra:
   
               a)
            
            
               fagyasztóval felszerelt vonóhálós garnélahalász-hajók:
               
                           Spanyolország
                        
                        
                           2 500 BRT
                        
                     
                           Görögország
                        
                        
                           140 BRT
                        
                     
                           Portugália
                        
                        
                           1 060 BRT
                        
                     
         
               b)
            
            
               fagyasztóval felszerelt, halakra és lábasfejűekre halászó vonóhálós hajók:
               
                           Spanyolország
                        
                        
                           2 900 BRT
                        
                     
                           Olaszország
                        
                        
                           375 BRT
                        
                     
                           Görögország
                        
                        
                           225 BRT
                        
                     
         
               c)
            
            
               fagyasztóval felszerelt kerítőhálós tonhalhalászhajók és horogsoros halászhajók:
               
                           Spanyolország
                        
                        
                           14 hajó
                        
                     
                           Franciaország
                        
                        
                           12 hajó
                        
                     
                           Portugália
                        
                        
                           2 hajó
                        
                     
         
               d)
            
            
               horgászbotos tonhalhalászhajók:
               
                           Spanyolország
                        
                        
                           9 hajó
                        
                     
                           Franciaország
                        
                        
                           3 hajó
                        
                     
         (2)   Az 1006/2008/EK rendeletet a megállapodás sérelme nélkül kell alkalmazni.
   (3)   Ha az (1) bekezdésben említett tagállamok halászati engedély iránti kérelmei nem merítik ki a jegyzőkönyvben megállapított halászati lehetőségeket, a Bizottság az 1006/2008/EK rendelet 10. cikkének megfelelően figyelembe veszi bármely más tagállam halászati engedély iránti kérelmét is.
   (4)   Az a határidő, amelyen belül a tagállamoknak az 1006/2008/EK rendelet 10. cikke (1) bekezdésében előírtaknak megfelelően meg kell erősíteniük, hogy a megállapodás alapján számukra odaítélt halászati lehetőségeket nem használják ki teljes mértékben, 10 munkanap attól a naptól számítva, amikor a Bizottság közli velük, hogy a halászati lehetőségeket nem merítették ki.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet a jegyzőkönyv aláírásának napjától kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2014. október 16-án.
      
         
            a Tanács részéről
         
         
            az elnök
         
         G. POLETTI
      
   
   
      (1)  A Tanács 241/2008/EK rendelete (2008. március 17.) az Európai Közösség és a Bissau-guineai Köztársaság közötti halászati partnerségi megállapodás megkötéséről (HL L 75., 2008.3.18., 49. o.).
   
      (2)  Lásd e Hivatalos Lap 1. oldalát.
   
      (3)  A Tanács 1006/2008/EK rendelete (2008. szeptember 29.) a közösségi halászhajók közösségi vizeken kívül folytatott halászati tevékenységeinek engedélyezéséről és a harmadik országok hajóinak közösségi vizekhez való hozzáféréséről, valamint a 2847/93/EGK és az 1624/94/EK rendelet módosításáról, továbbá a 3317/94/EK rendelet hatályon kívül helyezéséről (HL L 286., 2008.10.29., 33. o.).